Diari Oficial de la Generalitat Valenciana


Sumari del DOGV 8625, del 02-09-2019 (2019/7642)

Notificació de la sentència dictada en el procediment ordinari número 680/2018.
-------------------------------------------------------------------------------

### Dades del document

Número de DOGV
:   8625

Data del DOGV
:   02-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7642


Organisme emissor
:   Jutjat de Primera Instància Número 1 d'Alcoi

Tipus de document
:   Edicte

Notificació de la sentència dictada en el procediment ordinari número 680/2018. [2019/7642]  
De: Manuel Bonifacio Pérez de León Pérez.  
Procurador: Antonio Penaes Martínez.  
Contra: Julie Ann Hunt.  
  
En aquest procediment de judici ordinari seguit en aquest jutjat amb el número 680/2018, a instàncies de Manuel Bonifacio Pérez de León Pérez, representat pel procurador senyor Penadés Martínez i assistit per la lletrada senyora Blanes Gramaje, contra Julie Ann Hunt, declarada en rebel·lia processal, exercitant acció reivindicatòria i acció negatòria de servitud, s'ha dictat sentència, que té la part dispositiva que literalment és com segueix:  
  
«Dispositiva  
Estime la demanda interposada per Manuel Bonifacio Pérez de León Pérez, contra Julie Ann Hunt, i atés que Manuel Bonifacio Pérez de León Pérez és propietari en ple domini, amb caràcter de guanys, de les finques registrals números 12.380 i 17.218 de Cocentaina, es condemna la demandada, Julie Ann Hunt, a atenir-se a aquesta declaració i conseqüentment a deixar lliure la part de les finques propietat de l'actor il·legalment ocupades per ella, compel·lint-la perquè:  
  
a) Retire la tanca de fusta instal·lada en la parcel·la 12.380 i la resta d'elements que es troben o s'hagen instal·lat en el terreny impròpiament ocupat, i retorne totalment lliures els 126,13 m² il·legalment ocupats (o els que n'hi haja dins del perímetre d'aquesta tanca) de la parcel·la número 12023.  
b) Retire o tombe l'escala construïda, per a tindre accés directe des del seu propi habitatge als 126,13 m² il·legalment ocupats de la finca 12.380, propietat de l'actor.  
c) Retire el mur de blocs executat, i retorne a la propietat la superfície ocupada de 20,50 m², o els que n'hi haja dins del perímetre del mur, de la finca 17.218, quedant la tanca metàl·lica prèviament existent com a delimitadora de totes dues propietats confrontants (17.218 i 15.566).  
  
d) Retire la resta d'elements, béns, construccions, etc. que s'hagen executat o obren en els terrenys ocupats, a fi que quan es retorne el terreny estiga lliure.  
Estime la negatòria de servitud plantejada i condemne la demandada a:  
e) Tancar o tapar les quatre finestres i la porta construïdes en la paret lateral del seu habitatge del carrer de Los Dolores, número 22, impedint-se tindre vistes rectes sobre les finques de l'actor.  
f) Tapiar el balcó, amb balustrada blanca, que també té vistes rectes i directes a la parcel·la 12.380 propietat de l'actor, i alçar un mur d'una altura, com a mínim, d'1,80 m, i evitar així vistes sobre l'heretat confrontant (propietat de l'actor).  
g) Alçar el mur de blocs existent al costat de la balustrada, que delimita les parcel·les 12.380 i 15.566, a una altura, com a mínim d'1,80 m, i evitar així l'heretat confrontant (propietat de l'actor).  
  
Tot això, amb l'advertència que, si no es fa, es procedirà a executar la resolució o podrà directament l'actor executar-ho, en tot cas a costa de la demandada.  
Amb expressa condemnes en costes.  
Manera d'impugnació: mitjançant un recurs d'apel·lació davant l'Audiència Provincial d'Alacant (article 455 LECN).  
Informació sobre el dipòsit per a recórrer  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució haurà de constituir un dipòsit de 50 ?, que li serà retornat només en el cas que el recurs siga estimat.  
El dipòsit haurà de constituir-lo ingressant la quantitat esmentada en el banc Banesto, en el compte corresponent a aquest expedient (JJJJ 3916 ZW EEEE AA) indicant, en el camp «Concepte» el codi «02 civil-apel·lació» i la data de la resolució recorreguda amb el format dd/mm/aaaa.  
En el cas de realitzar l'ingrés mitjançant transferència bancària, després de completar el codi de compte corrent (ccc, 20 dígits), s'indicarà en el camp «Concepte» el número de compte el codi i la data que en la forma exposada en el paràgraf anterior.  
De cap de les maneres, s'admetrà una consignació per import diferent de l'indicat. En el cas que haja de realitzar altres pagaments en el mateix compte, haurà de verificar un ingrés per cada concepte, fins i tot si obeeixen a altres recursos d'aquesta o diferent classe.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, Estat, comunitats autònomes, entitats locals i organismes autònoms dependents dels tres anteriors.  
Aquesta és la meua sentència, que pronuncie, mane i signe.»  
  
I atés que la demandada, Julie Ann Hunt, en parador ignorat, expedisc aquest edicte a fi que li valga de notificació de la forma deguda.  
  
  
Alcoi, 2 de juliol de 2019.- La lletrada de l'Administració de justícia: Irene García Toledo.